പ്ലസ് വണ് സീറ്റ് അപര്യാപ്തതയില് ശാശ്വത പരിഹാരം വേണം ഫ്രറ്റേണിറ്റി പാലക്കാട്: മലബാറില് സമ്ബൂര്ണ എ പ്ലസുകാരടക്കം പുറത്തു നില്ക്കവേ പ്ലസ് വണ് സീറ്റ് അപര്യാപ്തതയില് പരിഹാരം കാണാതെ കേവലമായ ആനുപാതിക സീറ്റ് വര്ധന നടത്തുന്ന സര്ക്കാര് നടപടിയെ ഫ്രറ്റേണിറ്റി ജില്ല സെക്രട്ടറിയേറ്റ് ശക്തമായി അപലപിച്ചു. 50 വിദ്യാര്ഥികള് ഇരിക്കേണ്ട ക്ലാസുകളില് 60 ഉം 70ഉം വിദ്യാര്ഥികളെ കുത്തിനിറച്ച് പൊതു സമൂഹത്തിന്െറ കണ്ണില് പൊടിയിടുകയാണ് വിദ്യാഭ്യാസ വകുപ്പ്. വിദ്യാഭ്യാസത്തിന്െറ ഗുണനിലവാരത്തെ തകര്ത്ത് വിദ്യാര്ഥി വഞ്ചനയാണ് നടത്തുന്നത്. ജില്ലയില് രണ്ടാം അലോട്ട്മന്െറിന് ശേഷവും 18,778 വിദ്യാര്ഥികള്ക്ക് പ്ലസ് വണ് പ്രവേശനം ലഭിച്ചിട്ടില്ല. മലബാര് മേഖലയിലെ സീറ്റ് അപര്യാപ്തതക്ക് ശാശ്വത പരിഹാരം കാണാന് സര്ക്കാര് വിഷയത്തില് സമഗ്രമായ പഠനം നടത്തി മലബാര് വിദ്യാഭ്യാസ പാക്കേജ് പ്രഖ്യാപിക്കണമെന്നും ഫ്രറ്റേണിറ്റി ജില്ല സെക്രട്ടറിയേറ്റ് ആവശ്യപ്പെട്ടു.